Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: integrált szolgáltatásként működik. A távközlési szolgáltatást nyújtók az 1992. évi LXXII. törvény (Tt.) alapján az
Paragraph Index: 1528

integrált szolgáltatásként működik. A távközlési szolgáltatást nyújtók az 1992. évi LXXII. törvény (Tt.) alapján az adatátvitel változatlan tartalommal történő továbbításáért, valamint a távközlési infrastruktúra védelméért tehetők felelőssé, az adatok tartalmáért, kezeléséért, nem. Így nyilvánvaló, hogy a Tt. hatálya nem terjed ki a »szerverek üzemeltetőire«, akik részére az adatokat általában az adatok tulajdonosai adják át.” Amennyiben a szerverüzemeltetők távközlési szolgáltatónak minősülnének, még mindig fennállna az Ön beadványában is említett probléma, amely szerint távközlési szolgáltatónak a jelenlegi törvényi definíció szerint csak olyan szervezet minősülhet, amely a szolgáltatást díj ellenében nyújtja. Ám ha a Tt. fogalomrendszere nem alkalmazható megfelelően a szerverüzemeltetőkre, az azt jelenti, hogy nincs a magyar jogrendszerben olyan törvény, amely ezen szervezetek adatkezelését szabályozná. Törvényes (vagy ezen alapuló önkormányzati rendeleti) felhatalmazás híján az adatkezelés csak az érintett hozzájárulásán alapulhat. Ezzel kapcsolatos a beadványában foglalt második kérdés:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes